CELEX: 62018CA0346
Language: fi
Date: 2019-11-07 00:00:00
Title: asia C-346/18 P: Unionin tuomioistuimen tuomio (kuudes jaosto) 7.11.2019 – Valittajana Rose Vision SL ja muuna osapuolena Euroopan komissio (Muutoksenhaku – Euroopan unionin rahoittamat hankkeet tutkimuksen alalla – Seitsemäs tutkimuksen, teknologian kehittämisen ja demonstroinnin puiteohjelma (2007 – 2013) – Hankkeita FIRST, FutureNEM, sISI, 4NEM ja SFERA koskevat tukisopimukset – Tarkastukset, joissa todetaan sääntöjenvastaisuuksia tiettyjen hankkeiden täytäntöönpanossa – Euroopan komission päätökset, joilla keskeytetään tukien maksaminen muissa hankkeissa – Vahingonkorvaus- ja kumoamiskanne)

13.1.2020   
            
            
               FI
            
            
               Euroopan unionin virallinen lehti
            
            
               C 10/11
            
         
      Unionin tuomioistuimen tuomio (kuudes jaosto) 7.11.2019 – Valittajana Rose Vision SL ja muuna osapuolena Euroopan komissio
      (asia C-346/18 P) (1)
      
      (Muutoksenhaku - Euroopan unionin rahoittamat hankkeet tutkimuksen alalla - Seitsemäs tutkimuksen, teknologian kehittämisen ja demonstroinnin puiteohjelma (2007 - 2013) - Hankkeita FIRST, FutureNEM, sISI, 4NEM ja SFERA koskevat tukisopimukset - Tarkastukset, joissa todetaan sääntöjenvastaisuuksia tiettyjen hankkeiden täytäntöönpanossa - Euroopan komission päätökset, joilla keskeytetään tukien maksaminen muissa hankkeissa - Vahingonkorvaus- ja kumoamiskanne)
      (2020/C 10/13)
      Oikeudenkäyntikieli: espanja
      
         Asianosaiset
      
      
         Valittaja: Rose Vision SL (edustaja: J.J. Marín López, abogado)
      
         Muu osapuoli: Euroopan komissio (asiamiehet: aluksi R. Lyal, J. Estrada de Solà, P. Rosa Plaza ja M. Siekierzyńska, sitten R. Lyal, J. Estrada de Solà ja M. Siekierzyńska, avustajanaan J. Rivas, abogado)
      
         Tuomiolauselma
      
      
                  1)
               
               
                  Euroopan unionin yleisen tuomioistuimen tuomio 8.3.2018, Rose Vision v. komissio (T-45/13 RENV ja T-587/15, ei julkaistu, EU:T:2018:124), kumotaan siltä osin kuin unionin yleinen tuomioistuin toteaa sen 160 kohdassa, että SEUT 340 artiklan ensimmäisen alakohdan nojalla ei ollut aiheellista todeta, että valittajalle oli aiheutunut sopimukseen liittyvää vahinkoa niiden yleisten sopimusehtojen II.22 kohdan 1 alakohdan rikkomisen johdosta, jotka olivat osa Rose Vision SL:n ja Euroopan komission välillä tehtyjä sopimuksia, jotka kuuluivat seitsemänteen puiteohjelmaan, joka otettiin käyttöön Euroopan yhteisön seitsemännestä tutkimuksen, teknologian kehittämisen ja demonstroinnin puiteohjelmasta (2007–2013) 18.12.2006 tehdyllä Euroopan parlamentin ja neuvoston päätöksellä N:o 1982/2006/EY.
               
            
                  2)
               
               
                  Valitus hylätään muilta osin.
               
            
                  3)
               
               
                  Todetaan, että Euroopan komissio rikkoi FutureNEM –projektiin liittyvää avustussopimusta tarkastuksen 11-INFS-025 luottamuksellisuuden osalta.
               
            
                  4)
               
               
                  Rose Vision SL vastaa omista oikeudenkäyntikuluistaan, ja se velvoitetaan korvaamaan puolet Euroopan komissiolle sekä ensimmäisessä oikeusasteessa että muutoksenhaussa aiheutuneista oikeudenkäyntikuluista.
               
            
         (1)  EUVL C 268, 30.7.2018.